גד עם הנשיא שמעון פרס, הסופר אלי עמיר והשחקנית אהובה קרן בהקרנת הבכורה לסרט מפריח היונים בכיכובו (2014).
**דניאל גד** (נולד ב-9 בדצמבר 1990) הוא שחקן ישראלי.

ביוגרפיה
--------

דניאל גד נולד וגדל ברחובות, לאמא ממוצא עיראקי-טריפוליטאי ואבא רומני-פולני. אביו הוא שמחה גד, כדורגלן עבר ששיחק במכבי שעריים.
הוא החל את דרכו במשחק בבימת הנוער שבעירו בשנים 2003–2009. בשנת 2009 התגייס לצה"ל ושירת בתיאטרון צה"ל. בשנים 2013 - 2016 למד משחק בסטודיו למשחק ניסן נתיב.

### תפקידים בתיאטרון ועל במות

בשנת 2006 שיחק במחזמר "אוליבר!" בתפקיד ביל סייקס, ובמחזה "אנדורה", שם גילם את אנדריי.

בשנת 2008 גילם את דמותו של אסף ב"משחקים בחצר האחורית", הצגה שהוצגה בסל תרבות ארצי בפני חטיבות ותיכונים. באותה השנה גילם תפקיד ראשי נוסף, במחזמר "אלאדין". בשנת 2009 גילם את דמותו של "המלט" בהצגה "המלט" של ויליאם שייקספיר.

בשנת 2011 השתתף בסדרה ״גאליס״.
בשנת 2013 השתתף ב"מופע של גאליס", וב-2016 הופיע במופע "גאליסוף", שניהם בהיכל נוקיה.

בשנת 2017 גילם את ויליאם שייקספיר בהצגה "שייקספיר מאוהב" של תיאטרון הבימה. באותה שנה השתתף בסטורי של פסטיגל.

בשנת 2018 החל להשתתף בהצגה "שבעה" של תיאטרון בית לסין.

### תפקידים בטלוויזיה ובקולנוע

גד החל את דרכו כשחקן קולנוע בסרט "שבעה", שהוצג ב-2007. בשנת 2009 שיחק בסדרת הנעורים "אחרי הצלצול" בערוץ דיסני ישראל, בתפקיד ששי קראסו.

בשנת 2011 שיחק את יובל תורג'מן בסדרת הטלוויזיה "אחת אפס אפס" בבימויו של אמיר מן, ששודרה בערוץ 10. בשנת 2012 השתתף, בתפקיד עופר סומך, בסדרה "תא גורדין" בבימויו של דני סירקין ב-yes (מאוחר יותר שודרה הסדרה בערוץ 22).

בין השנים 2012–2016 גילם את דמותו של דורי אהרוני, תפקיד ראשי בסדרת הנעורים "גאליס" בבימויו של עודד רז, בכל עונותיה.

באפריל 2014 יצא לאור סרט הקולנוע "מפריח היונים", על פי רב-המכר מאת אלי עמיר ובבימויו של נסים דיין, שם מגלם גד את דמותו של "כַּאבִּּי עִמַארִי" בתפקיד הראשי, לצד יסמין עיון, אהובה קרן, אורי גבריאל, מנשה נוי, יגאל נאור ועוד.

בשנת 2016 הופיע גד בתפקיד ראשי בסדרת הטלוויזיה "סוסי פרא", המשודרת למנויי HOT בערוץ זום.

בשנת 2016 הופיע בסרט הקולנוע "גאליס קונקט". באותה שנה החל להשתתף בסדרה "גרעינים", ובסדרה "או-בוי" בתפקיד תום ברגר.

בשנים 2017-2021 שיחק בסדרת הדרמה של HOT "שבאבניקים", בתפקיד אבינועם.

בשנת 2018 שיחק בסדרה "מקמאפיה" עבור ה-BBC. באותה שנה שיחק בפיצ׳ר "מקוללים", את תומר.

בשנת 2020 שיחק בסדרה "מחנה אבא" ב-KIDZ, בתפקיד פייפר.

בשנת 2021-2023 שיחק בסדרה "השוטרים" בתפקיד יואב קשתי. הסדרה שודרה בערוץ קשת 12. באותה שנה שיחק גם בסדרות "מותק בול באמצע" ו"סקיי".כמו כן שיחק באותה שנה בסרט/סדרת הטלוויזיה "המזח".

בשנת 2021 גד היה מועמד לזכייה בשני פרסי האקדמיה.

פילמוגרפיה
----------

### טלוויזיה

| שנה | סרט/סדרה | תפקיד | הערות |
| --- | --- | --- | --- |
| 2011 | אחרי הצלצול 2 | ששי קראסו | תפקיד ראשי |
| 2011 | אחת אפס אפס | יובל תורג'מן | תפקיד משני |
| 2012 | תא גורדין | עופר סומך |  |
| 2012–2016 | גאליס | דורי אהרוני | תפקיד ראשי |
| 2016 | סוסי פרא | נתי אביטל | תפקיד ראשי |
| 2016 | גרעינים | בן | תפקיד ראשי |
| 2016-2018 | או-בוי | תום ברגר | תפקיד ראשי | 2018-הווה | שבאבניקים | אבינועם לסרי | תפקיד ראשי |  |
| 2018 | מקמאפיה | עזרא לוי | תפקיד משני |
| 2020 | מחנה אבא | פייפר | תפקיד ראשי |
| 2021-2023 | השוטרים | יואב | תפקיד ראשי |
| 2021 | סקיי | חגי | תפקיד משני |
| 2021-הווה | מותק בול באמצע | חלמון שאשא | תפקיד משני |
| 2023 | המזח | שלמה | תפקיד ראשי |

### קולנוע

| שנה | שם הסרט | תפקיד | בימוי | הערות |
| --- | --- | --- | --- | --- |
| 2008 | שבעה |  | שלומי אלקבץ |  |
| 2014 | מפריח היונים | כאבי עמארי | נסים דיין | תפקיד ראשי |
| 2016 | גאליס קונקט | דורי אהרוני | אסף קורמן | תפקיד ראשי |
| 2018 | מקוללים | תומר | יבגני רומן | תפקיד ראשי |
| 2019 | עין לבנה |  | תומר שושן | תפקיד ראשי, סרט קצר (מועמד לאוסקר) |
| 2023 | המזח | שלמה | ליאור חפץ | תפקיד ראשי |
| רשב"י | אלעזר בר שמעון | יהודה גרובייס | תפקיד משני |

קישורים חיצוניים
----------------

ויקישיתוף מדיה וקבצים בנושא **דניאל גד** בוויקישיתוף
* דניאל גד, ברשת החברתית אינסטגרם
* דניאל גד, במיזם "אישים" לתיעוד היצירה הישראלית
* דניאל גד, במסד הנתונים הקולנועיים IMDb (באנגלית)
* דניאל גד, באתר "אידיבי", מאגר הידע העברי לקולנוע ישראלי ועולמי
* דניאל גד, באתר ספר הקולנוע הישראלי
* דניאל גד, באתר סוכנות ADD
* רן בוקר ועילי שמעוני, גאליס באולפן: "יותר מגניבים מהמורדים", באתר ynet, 28 ביולי 2013 סרטונים
* מיכל רשף‏, דניאל גד: "אף פעם לא קרה שלא קיבלתי תפקיד בגלל שאני מזרחי", באתר וואלה!‏, 5 בפברואר 2016
* אתר למנויים בלבד איתי סגל, מתווה הגד, באתר "ידיעות אחרונות", 8 בפברואר 2018
* ריקי רט, ‏נושאי המגבעת: כוכבי שבאבנקים מצליחים לאחות את הקרעים, בעיתון מקור ראשון, 16 בפברואר 2018

הערות שוליים
------------

1. ↑  איריס ליפשיץ-קליגר, זה לא רק האוכל: ארוחת ערב משפחתית אצל דניאל גד, באתר ynet, 4 בינואר 2015

|  |  |
| --- | --- |
| בקרת זהויות עריכת הנתון בוויקינתונים | 
* GND: 1064781349
* ISNI: 0000 0004 4431 858X
* LCCN: no2015044887
* VIAF: 313276120
* WorldCat: lccn-no2015044887

 |